કુંડલાએ પણ સખી મદાલસાના હિત માટે જ ઋતુધ્વજને બોધવચનો કહ્યાં. માર્કંડેય પુરાણમાં ઋતુધ્વજે મદાલસા સાથે લગ્ન કર્યાં ત્યારે કુંડલાએ પતિધર્મનો ઉપદેશ આપ્યોઃ ‘પતિએ પોતાની પત્નીનું હંમેશાં ભરણપોષણ અને રક્ષણ કરવું જોઈએ, કારણ કે પતિના ધર્મ, અર્થ અને કામના પુરુષાર્થમાં તેની સ્ત્રી સહાયક છે. દેવ, પિતૃ, સેવક અને અતિથિઓનું પૂજન સ્ત્રી વિના પુરુષ કરી શકતો નથી. દંપતી જો સમાન ધર્મથી સાથે રહે તો જ ધર્મનું પાલન થઈ શકે છે.